Reverendo patri ac domino G., Dei gracia Lingonensis (ecclesiæ) episcopo, Hugo, decanus Tornodorensis, salutem et obedienciam, tanquam patri ac domino debitam et devotam. Paternitati vestre tenore presentium intimamus quoniam collatio ecclesie et Capelle juxta Ponchiacum, que vacat ad presens, pertinet ad abbatem Beati-Michaelis Tornodorensis, tanquam patronum dicte ecclesie et jam bis vidimus dictum abbatem conferre dictam ecclesiam et admittere presentatum; paternitatem vestram rogantes humiliter et devote quatinus dominum Parisium, vicarium nostrum, cui collata est dicta ecclesia a dicto abbate, ad curam predicte ecclesie admittatis; intuitu pietatis valeat paternitati vestre. Data, anno Domini Mº Cº LVIº, dominica ante festum beati Vincentii.